سلام عليكم ورحمة الله وبركاته. اخواني واخواتي في الله يعني كل عام وانتم بخير. يا جماعة يعني مسألة الاختطاف. كلمة مرعبة. كلمة ان حصل اختطاف. تخيل كده واحد قال لك مراتك اتخطفت
صاحبتك اتخطفت آآ ابنك اتخطف ربنا يحفظنا يا رب ويعافينا جميعا يا رب. آآ تخيل الاختطاف ده احساس مرعب لما واحد فجأة يعني يتهيك عليه خطف احساس مرعب. طب ايه رأيك ان احنا كلنا مخطوفين يا جماعة؟ انا ببص امبارح على منظر البدر في نص السما انا انا مش قادر استوعب. نص رمضان عدى
احنا مخطوفين يا جماعة. انت اتخطفتي المطبخ بتاعك خطفك من حاجات كتير اوي في عبادة ربنا في رمضان. اولادك مخطوفين. دخلوا رمضان وتلت رمضان راح امتحاناتهم اما خلص ليلة رمضان كانوا خلاص ولفوا ان هم ما لهمش دعوة برمضان ولا بالتراويح ولا بحاجة. ومكملينها مع بابجي في رمضان. زوجتك مخطوفة
مخطوفة بانشغالات وهدوم العيد وهدوم العيال. انت نفسك مخطوف مخطوف حتى وانت جوة التراويح في المساجد. قاعد تلف ما بين المساجد. لأ النهارده الصوت ده حلو الولاء الصوت ده لأ اما اروح اجرب بقى اللي بيصلي بجزء. لما اروح اجرب اللي بيصلي بحزب. لما اروح اجرب فلان بالصوت بتاعه. مش انت لازم تقر في مكان. عشان تبدأ فعلا
تعيش مع القرآن احنا مخطوفين يا جماعة. احنا في اخطر عملية اختطاف. مراتك مختطفة في رمضان واولادك مختطفين في رمضان وانت مختطف في رمضان. طب هنعمل هنعمل ايه في الخمستاشر يوم اللي باقيين في رمضان انتم متخيلين النهاردة يقرأ في التراويح بازن الله سبحانه وتعالى سورة الاسراء يا جماعة الجزء الخمستاشر. سبحان الذي اسرى بعبده
من المسجد الحرام الى المسجد الاقصى الذي باركنا حوله لنريه من اياتنا. الاية دي قلبك ما بيوجعكش كل رمضان لما بتتقري وتحس ان اول ما الامام يقول سبحان الذي اسرى بعبده ان نص رمضان عدى. يعني فيه ناس كتير قوي التلت انه صاني في رمضان ده ما هياش واخداه في حسبتها. ما هياش عاملة في الحساب بتاعه
في حين يا جماعة ان الاعتكاف السبت الجاي انتم متخيلين ده ولا لأ؟ يعني من اول السبت الجاي هنبدأ بقى نستطلع ليلة القدر بازن الله سبحانه وتعالى. احنا النهاردة يوم ايه في الاسبوع؟ يعني
انتم متخيلين احنا قد ايه رمضان راح مننا واحد امبارح بيقول لي ده اسرع رمضان راح مني في حياتي اسرع رمضان اتاخد مني في حياتي. عايزين شوية همة يا اخواني. عايزين ربنا سبحانه وتعالى بيقول فلا اقتحم العقبة وما ادراك ما العقبة. فك رقبة. رمضان اعظم فرصة
الرقبة اعظم فرصة لتحرير رقبتك من النار. والعتق رقبتك من النار. الشهر اللي انت عندك ستين فرصة لعتق الرقبة من النار. لو انت ما خدتيش بالك منه ليلة ليلة امال هتاخدي بالك امتى ؟ لو ما خدتيش بالك العشرة الاواسط في رمضان فيهم دعاء مستجاب زي الاوائل والاواخر. فيهم
العتق من النار زي الاوائل والاواخر. نزل فيهم الانجيل والزبور زي ما نزل في العشرة الاوائل التوراة وصحف ابراهيم. ونزل في العشرة الاواخر القرآن. فالعشرة ياما رقابة تعتق من النار بسبب العشر الاواسط. ليه احنا مستنيين نهاية رمضان وخلاص؟ او مستنيين الليالي الوترية وخلاص. عايزين نصحح مسارنا في رمضان. كان المطلوب
في اول رمضان نص ساعة في اليوم تقرأ فيها جزء عشان تختم. طب انت الوقتي ما بدأتش ختمة مخطوف من القرآن! طب ابدأ هيبقى مطلوب منك ساعة في اليوم خلاص هتبقى مضاعف المجهود بتاعك ومطلوب منك ساعة في اليوم. وبعد كده ربنا سبحانه وتعالى يفتح عليك وربنا يعينك. مش عايزين نتخطف من ربنا في رمضان. احنا اتخطفنا يا رجالة
نص رمضان اتخطف مننا ما بين واحد في امتحانات وما بين واحد في في في شغله وما بين واحد في شغله ورمضان ده وقف لله تعالى زي ما شركة كده
يتكتب عليها في موسم ان ويعني يعني يعني مغلق للتحسينات احنا في رمضان مغلقين للتحسينات هنعمل ايه في النص التاني من رمضان؟ هو ده المقطع بتاع الوقت. خطتك ايه في النص التاني من رمضان؟ هتاخد ولادك لو انت متجوز ومخلف وتنزلهم التراويح
ولا هتسيب ولادك مخطوفين هتبدأ تاخد بالك من دين زوجتك في رمضان ولا هتسيبها مخطوفة انت هتعمل ايه وانت هتعملي ايه في النص اللي باقي من رمضان خطتنا ايه؟ من النهاردة اللي انا فيه دلوقتي وانا باكلمكم قبل ما المغرب يدن فيه عتق من النار في كل يوم وليلة عتقاء لله من النار. انت ممكن تبقى من
الله من النار في هذا اليوم. قبل ما المغرب يدن بايه؟ هتعملي ايه مع القرآن عشان تبقي من عتقاء الله من النار؟ انت لك دعوة مستجابة دلوقتي قبل قبل ما المغرب يدن. ولك دعوة مستجابة وانت بتفطري ولك دعوة مستجابة بالليل. هتعمل ايه في التلات دعوات دول؟ خطتك في الدعاء ايه؟ ايه اللي انت مركز معه
عايزين نجرب دعاء رمضان. عايزين يبقى انطباعنا كل سنة عن رمضان ده الشهر اللي ربنا يستجيب دعائنا فيه. ده الشهر اللي ربنا احتياجاتنا فيه. ده الشهر اللي ربنا يصلح لنا حياتنا فيه. وده الشهر اللي رقابنا هتعتق من النار فيه. وده الشهر اللي فيه ليلة القدر. ليلة القدر دي قصة
لسه نقف فيها مع بعض بازن الله سبحانه وتعالى. ازاي نفوز بليلة القدر ان شاء الله صفقة القرن يا جماعة؟ احنا لسه هنقف مع ليلة القدر بازن الله سبحانه وتعالى ونتكلم فيها
ولكن الوقتي احنا عايزين نعيد التوازن. نفهم ان نص المعركة انتهى. نص الملحمة الرمضانية انتهت. هتعمل ايه في باقي المعركة؟ هتسيب نفسك برضو مخطوف ومهزوم ولا هنيم وهنقوم وهنحاول نكمل؟ ربنا يوفقكم كل واحد منكم يقعد مع نفسه الوقتي ويبدأ يشوف هيعمل ايه في النص التاني من رمضان
صوتك ايه في النص التاني من رمضان والا احنا في اكبر عملية اختطاف مختطفين وبمزاجنا وما احناش حاسين ان احنا مختطفين. اسأل الله ان يوفقنا فيما بقي من رمضان يجعلنا من العتقاء من النار. اللهم وفقنا فيما بقي من رمضان. اللهم وفقنا فيما بقي من رمضان. اللهم اجعلنا من عتقائك من النار في هذا اليوم
يا رب العالمين. اللهم استجب دعائنا. اللهم اصلح حالنا. اللهم وسع ارزاقنا. اللهم اصلح بالنا. اللهم اهد قلوبنا. اللهم ثم لا تخرجنا من رمضان الا وقد غفرت ذنوبنا. واعتقت من النار رقابنا. وهديت قلوبنا وشرحت صدورنا. وزكيت
نفوسنا. اللهم اجعلنا من الفائزين بليلة القدر هذا العام اللهم اجعلنا من الفائزين بليلة القدر هذا العام. اللهم اجعلنا من الفائزين بليلة القدر هذا العام. اللهم اجبرنا وارفعنا. اللهم اجبرنا
اللهم اجبر كسر قلوبنا. اللهم اهدنا وسددنا. اللهم اغثنا. اللهم اصلح احوالنا. اللهم يا ربنا اتنا دنيا حسنة وفي الاخرة حسنة وقنا عذاب النار. اللهم امين. اللهم امين. سددكم الله اخواني واخواتي في الله. جزاكم الله خيرا